b'\n_START_ARTICLE_\nSihote-Alinin meteoriitti\n_START_PARAGRAPH_\nSihote-Alinin meteoriitti tuli maahan massiivisena rautasateena 12. helmikuuta 1947 _NEWLINE_440 kilometri\xc3\xa4 koilliseen Vladivostokista, Ven\xc3\xa4j\xc3\xa4ll\xc3\xa4.  Tarkempi paikka on Sihote-Alinin vuorilla l\xc3\xa4hell\xc3\xa4 Pasekan kyl\xc3\xa4\xc3\xa4._NEWLINE_Aurinkoa kirkkaampi h\xc3\xa4ik\xc3\xa4isev\xc3\xa4 tulipallo kiisi pohjoisesta etel\xc3\xa4\xc3\xa4n ja katosi Sihote-Alinin kukkuloiden taakse. Kuultiin kovia pamauksia ja jyrin\xc3\xa4\xc3\xa4. N\xc3\xa4htiin savupilvi, joka kohosi yl\xc3\xb6sp\xc3\xa4in, ja kuultiin r\xc3\xa4j\xc3\xa4hdys, joka t\xc3\xa4risytti ilmaa, heilutti taloja ja hajotti ikkunoita. Sen j\xc3\xa4lkeen kuultiin kuin konekiv\xc3\xa4\xc3\xa4rin r\xc3\xa4tin\xc3\xa4\xc3\xa4. Kappaleet n\xc3\xa4yttiv\xc3\xa4t hajoavan pudotessaan viuhkamaisesti. _NEWLINE_Maahan syntyi kraattereita ja meteoriitin sirpaleet l\xc3\xa4vistiv\xc3\xa4t puiden kuoria.\n_START_SECTION_\nSihote-Alinin rautasade\n_START_PARAGRAPH_\nPudonneen rautameteoriitin paino oli ennen ilmakeh\xc3\xa4\xc3\xa4n saapumista 900 tonnia ja ilmalennon kitkakaasuuntumisen ja hajoamisten j\xc3\xa4lkeen 70000-100000 kg. Kappaleen l\xc3\xa4pimitta oli ennen ilmakeh\xc3\xa4\xc3\xa4 er\xc3\xa4\xc3\xa4n arvion mukaan noin 3-4 metri\xc3\xa4._NEWLINE_Kappale oli koostunut monista rautaosista jotka olivat l\xc3\xb6yh\xc3\xa4sti toisissaan kiinni._NEWLINE_Meteoriitin suurin osa r\xc3\xa4j\xc3\xa4hti 5,6 kilometrin korkeudessa sukellettuaan ensin ilmakeh\xc3\xa4\xc3\xa4n 41 asteen kulmassa nopeudella 14,5 km/s. Mutta meteoriitti oli alkanut hajota jo aikaisemmin piirt\xc3\xa4en taivaalle 32 km pitk\xc3\xa4n vanan. Rautaa satoi 1,3 km\xc2\xb2 alueella, laajin rautakappaleen synnytt\xc3\xa4m\xc3\xa4 iskukraatteri oli _NEWLINE_l\xc3\xa4pimitaltaan 26,5 m ja syvyydelt\xc3\xa4\xc3\xa4n 6 m._NEWLINE_Putoamisellipsin mitat olivat 1,75 x 1,0 km. _NEWLINE_T\xc3\xa4ll\xc3\xa4 alueella oli 200 kraatteria ja satoja muita meteoriitinkappaleita. Suurin osa kraattereista oli 2 m:n l\xc3\xa4pimittaisia. Yli 10 m:n l\xc3\xa4pimittaisia kraattereita oli noin 24. Suurten kraatterien meteoriitit olivat hajonneet ja singonneet kappaleitaan 1 m kraatterin reunan ulkopuolelle, pienten kraatterien meteoriitinkappaleet olivat s\xc3\xa4ilyneet ehjin\xc3\xa4 kraatterin synnytt\xc3\xa4ess\xc3\xa4\xc3\xa4n._NEWLINE_Kallio oli hajonnut suurten kraatterien kohdalla._NEWLINE_Laajemmalle 3,75 x 1,5 km:n alueelle putosi pieni\xc3\xa4 meteoriitin sirpaleita. Meteoriitit putosivat noin paikalle k\xc3\xa4yneiden mukaan 30 asteen kulmassa maahan. T\xc3\xb6rm\xc3\xa4\xc3\xa4j\xc3\xa4 alkoi hajota pudotessaan nopeasti 20 km:n korkeudessa. Suurin l\xc3\xb6ydetty ehj\xc3\xa4 rautakappale oli 1745 kg, seuraavaksi suurimmat 500 ja 450 kg._NEWLINE_Suurin kappale l\xc3\xb6ytyi 4 metrin kokoisen kraatterin pohjalta, kappale oli tunkeutunut viistosti noin 3 m:n syvyyteen.'